Publication: Magyar Közlöny
Issue: MK-2007-159 (Year: 2007, Number: 159)
Era: 2004-2010
Section: 1996. évi I. törvény (a továbbiakban: Rttv., vagy törvény),
Paragraph Index: 336

8. A megkülönböztetett jelzéssel ellátott mûsorszámok közzététele 8.1. A SoltTV a szabályzat alábbi meghatározásai szerint a következõ mûsorszámokat látja el szöveges felvezetéssel és jelzéssel: – közérdekû közlemények, jótékonysági felhívások, – kiskorúak számára nem ajánlott mûsorok, – politikai és választási hirdetések, – támogatott mûsorszámok, – világnézeti vagy vallási mûsorok, – reklámok, – kommentár, hírmagyarázat. H I V A T A L O S É R T E S Í T Õ 2007/47. szám Közérdekû közlemény, jótékonysági felhívás közzétételekor mindig meg kell nevezni a közzétevõ szervezetet, illetve a közlemény forrását. A jótékonysági felhívás nem használható reklámozásra. 8.2. A reklámot a mûsortól elkülönítetten, azonosítható módon szignállal kell közzé tenni, akkor is, ha reklámriport formájában hangzik el. 8.3. A nézõ figyelmét külön fel kell hívni minden olyan mûsorszámra, amely hátrányosan befolyásolhatja a kiskorú fejlõdését. A törvényben e körbe utalt mûsorokon kívül az ilyen mûsorszámok körét a mûsorszolgáltató maga határozza meg. A korlátozásokra utalni kell az újságokban, mûsor-elõzetesben, mûsorajánlókban is. 8.4. A politikai és választási hirdetéseket a mûsortól elkülönítetten kell közzétenni, megjelölve a közzététel okát (népszavazás, önkormányzati vagy országgyûlési képviselõk választása). 8.5. Támogatott mûsorszám esetén a közzétételt megelõzõen vagy azt követõen a mûsorszám támogatóját egyértelmûen meg kell nevezni. A megnevezés nem járhat együtt a támogató reklámjával. 8.6. A vallási és világnézeti mûsorok esetében közvetlenül a mûsort megelõzõen és azt követõen a nézõt egyértelmûen tájékoztatni kell a mûsor jellegérõl. Egyházi esemény vagy szertartás esetén az esemény közvetítésekor meg kell nevezni a mûsor tartalmáért felelõs egyházat. 8.7. A politikai tájékoztató- és hírmûsorokban a szerzõ megnevezésével, a hírektõl elkülönítve kell közzétenni a hírekhez fûzött kommentárt, jegyzetet, magyarázatot.

Source: https://magyarkozlony.hu/hivatalos-lapok/8314af4e58aaff3ef6ed0a395b5d8dfc3bb1b913/dokumentumok/02df981a62f32a6f5222059911933a519f075c56/letoltes